CELEX: 62007TA0442
Language: lv
Date: 2011-09-29 00:00:00
Title: Lieta T-442/07: Vispārējās tiesas 2011. gada 29. septembra spriedums — Ryanair /Komisija (Valsts atbalsts — Aviācijas nozare — Itālijas valsts iestāžu piešķirtais atbalsts Alitalia, Air One un Meridiana — Prasība sakarā ar bezdarbību — Komisijas nostājas neformulēšana — Pienākums rīkoties)

12.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 331/16
            
         Vispārējās tiesas 2011. gada 29. septembra spriedums — Ryanair/Komisija
   (Lieta T-442/07) (1)
   
   (Valsts atbalsts - Aviācijas nozare - Itālijas valsts iestāžu piešķirtais atbalsts Alitalia, Air One un Meridiana - Prasība sakarā ar bezdarbību - Komisijas nostājas neformulēšana - Pienākums rīkoties)
   2011/C 331/29
   Tiesvedības valoda — angļu
   
      Lietas dalībnieki
   
   
      Prasītāja: Ryanair Ltd (Dublina, Īrija) (pārstāvji — E. Vahida un I.-G. Metaxas-Maragkidis, advokāti)
   
      Atbildētāja: Eiropas Komisija (pārstāvji — L. Flynn, S. Noë un E. Righini)
   
      Persona, kas iestājusies lietā atbildētājas atbalstam: Air One SpA (Chieti, Itālija) (pārstāvji: M. Merola, C. Satacroce un G. Belotti, advokāti)
   
      Priekšmets
   
   Prasība, kurā lūgts konstatēt Komisijas bezdarbību, ciktāl tā ir prettiesiski izvairījusies no nostājas formulēšanas par prasītājas sūdzībām saistībā ar, pirmkārt, Itālijas Republikas, iespējams, sniegto atbalstu Alitalia, Air One un Meridiana, un, otrkārt, par iespējamu konkurences tiesību pārkāpumu
   
      Rezolutīvā daļa:
   
   
               1)
            
            
               nepieņemot lēmumu par 100 Alitalia darbinieku pārcelšanu, par ko tika ziņots 2006. gada 16. jūnija vēstulē, kuru tai nosūtīja Ryanair Ltd, par kompensāciju, kas tika piešķirta pēc 11. septembra atentātiem, par ko tika ziņots 2005. gada 3. novembra un 13. decembra vēstulēs, kuras tai nosūtīja Ryanair, un par lidostu maksas samazinājumu “galvenajās” lidostās, no kā labumu tostarp guva Alitalia, par ko tika ziņots minētajās 2005. gada 3. novembra un 13. decembra vēstulēs, Eiropas Kopienu Komisija nav izpildījusi EK līgumā paredzētos pienākumus;
            
         
               2)
            
            
               prasību pārējā daļā noraidīt;
            
         
               3)
            
            
               katrs lietas dalībnieks, to vidū Air One SpA, sedz savus tiesāšanās izdevumus pats.
            
         
      (1)  OV C 37, 09.02.2008.